હસમુખભાઈ પટેલે સરદારના જીવનમાંથી, તેમના વ્યકિતત્વમાંથી આપણે શું શીખી શકીએ, તેની વાત કરી હતી. સરદારના ગુણો સ્વમાની, હિંમતવાળા, નીડર, ધ્યેય પ્રત્યેની નિષ્ઠા, મજબૂત મનોબળ, ત્યાગ ભાવનાને આપણા વ્યકતિત્વમાં વણી શકીએ. ગાંધીજીના માર્ગદર્શનમાં ચરોતરના પનોતાપુત્ર - રાષ્ટ્રના પનોતાપુત્ર તરીકે કમશ: વિકસતા ગયા. બારડોલી સત્યાગ્રહ દરમ્યાન સરદારના ચાબખાયુક્ત ભાષણોમાંથી ટાંકતા કહ્યું કે “ડરી ડરીને સુંવાળા થઈ ગયા છીએ”. દક્ષિણ ગુજરાતમાં તો કુતરું ભસતું પણ નથી અને ભેસ પણ શિંગડા ભરાવતી નથી” તેવા માહોલમાં સત્યાગ્રહ અને સ્વાતંત્રતાનો જુવાળ ઉભો કર્યો. વર્ષ ૧૯૨૮, ૧૯૨૯, ૧૯૩૬ અને ૧૯૪૬માં કોંગ્રેસના રાષ્ટ્રીય અધિવેશનમાં કુલ ચારવાર પંડિત જ્વાહરલાલ નહેરૂ માટે પ્રમુખપદની સ્પર્ધામાંથી બહાર રહ્યા હતા કે ખસી ગયા હતા. અંતે વડાપ્રધાનપદનો પણ ત્યાગ કર્યો હતો. ચારુસેટના રજિસ્ટ્રાર ડૉ.દેવાંગ જોશી એ વક્તાનો પરિચય આપ્યો હતો. પ્રોવોસ્ટ ડૉ.પંકજ જોશીના હસ્તે મેમેન્ટો અર્પિત કરવામાં આવ્યો હતો. પ્રિ. બી.આઈ પટેલ હ્યુમન રિસોર્સ ડેવલોપમેન્ટ સેન્ટરના વડા ડૉ. કમલ ચક્રવર્તી એ આભારવિધિ કરી હતી.